**Päästeametile**   **29. juuni 2025**

**Kooskõlastus**

Käesolevaga palume Päästeameti kooskõlastust Eesti Skautide Ühingu (registrikood 80048529) poolt korraldatavale traditsioonilisele ERNA Matkale, mis toimub sel aastal 1.- 3. augustini. ERNA Matk on kolmes raskusastmes (36h, 24h, 16h rada) toimuv üritus kõikidele matkahuvilistele, mis käesoleval aastal toimub juba 26. korda. Matkal osaleb kokku ligikaudu 230 matkalist ja 50 korraldajat.

Selleaastase matka start ja finiš on Kautlas ning matk kulgeb Kose, Anija, Tapa ja Järva vallas. Matkaala kaart on leitav siit: <https://xgis.maaamet.ee/xgis2/page/link/jbd9qZru>

Ürituse raames ei toimu massilist inimeste ega autode üheaegset liikumist, matkajad liiguvad rajal 4- kuni 6- liikmelistes gruppides. Kogu tegevuseks läbiviidav varustus võetakse korraldajate poolt kaasa ning lahkudes korrastatakse kontrollpunktide piirkond.

Rajal viiakse matka põnevamaks muutmiseks läbi vastutegevust, mille raames kasutatakse imitatsioonivahendeid (paukpadrunid ja suits), vastutegevus toimub ainult inimtegevusest eemal metsateedel. Imitatsioonivahendeid kasutatakse ainult märguande eesmärgil olukordades, kui tegemist on matkal osalejate ning vastutegevuse kohtumisega. Vastutegevuse eest vastutav isik matkal on Ramil Pärdi.

Rajal on korraldajate poolt tagatud liikuv esmaabimeeskond. Üritus kooskõlastatakse Keskkonnaameti, RMK, Maa- ja Ruumiameti, Jahimeeste Seltsi, Päästeameti ja PPA Põhja Prefektuuriga ning kontrollpunktid maaomanikega.

Lugupidamisega

Ragnar Luup

Eesti Skautide Ühingu juhatuse esimees

/allkirjastatud digitaalselt/

**Lisainfo:**

Ene-Ly Lehtmaa, ERNA Matka infojuht, tel. 53487034, erna@skaut.ee

Katri Kaibiainen, ERNA Matka peakorraldaja, tel. 53 414 793, kkaibiainen@gmail.com

Ramil Pärdi, ERNA Matka rajameister, tel 50 44 756